CELEX: 22016D2193
Language: hu
Date: 2015-06-11 00:00:00
Title: Az EGT Vegyes Bizottság 158/2015 határozata (2015. június 11.) az Európai Gazdasági Térségről szóló megállapodás XIII. mellékletének (Közlekedés) módosításáról [2016/2193]

15.12.2016   
               
               
                  HU
               
               
                  Az Európai Unió Hivatalos Lapja
               
               
                  L 341/54
               
            AZ EGT VEGYES BIZOTTSÁG 158/2015 HATÁROZATA
      (2015. június 11.)
      az Európai Gazdasági Térségről szóló megállapodás XIII. mellékletének (Közlekedés) módosításáról [2016/2193]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az autóbusszal végzett nemzetközi személyszállítás okmányaira vonatkozóan az 1073/2009/EK európai parlamenti és tanácsi rendelet részletes alkalmazási szabályainak megállapításáról és a 2121/98/EK bizottsági rendelet hatályon kívül helyezéséről szóló, 2014. április 9-i 361/2014/EU bizottsági rendeletet (1) bele kell foglalni az EGT-megállapodásba.
               
            
                  (2)
               
               
                  A 361/2014/EU rendelet hatályon kívül helyezi az EGT-megállapodásba foglalt 2121/98/EK bizottsági rendeletet (2), amelyet ezért el kell hagyni az EGT-megállapodásból.
               
            
                  (3)
               
               
                  Az EGT-megállapodás XIII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XIII. melléklete a következőképpen módosul:
      
                  1.
               
               
                  A szöveg az 32a. pont (1073/2009/EK európai parlamenti és tanácsi rendelet) után a következő ponttal egészül ki:
                  
                              „32aa.
                           
                           
                              
                                 32014 R 0361: a Bizottság 2014. április 9-i 361/2014/EU rendelete az autóbusszal végzett nemzetközi személyszállítás okmányaira vonatkozóan az 1073/2009/EK európai parlamenti és tanácsi rendelet részletes alkalmazási szabályainak megállapításáról és a 2121/98/EK bizottsági rendelet hatályon kívül helyezéséről (HL L 107., 2014.4.10., 39. o.).
                              A rendelet rendelkezései e megállapodás alkalmazásában a következő kiigazításokkal értendők:
                              
                                          a)
                                       
                                       
                                          Az EFTA-államok elismerik az EU-tagállamok és az EU által kiadott uniós dokumentumokat, valamint az EU-tagállamok elismerik az EFTA-államok által kiadott dokumentumokat.
                                       
                                    
                                          b)
                                       
                                       
                                          A 7. cikkben az »uniós jogszabályok« szavak helyébe az »EGT-megállapodás alapján alkalmazandó jogszabályok« szavak lépnek.
                                       
                                    
                                          c)
                                       
                                       
                                          A II–VI. mellékletben szereplő dokumentumokban a »tagállam(ok)« szó helyébe az »EU-tagállam(ok) vagy EGT-tag EFTA-állam(ok)« szavak, az »uniós jogszabályok« és »vonatkozó uniós jogszabályok« szavak helyébe az »EGT-megállapodás« szó, a »közösségi jogszabályok« szavak helyébe az »EGT-megállapodás alapján alkalmazandó jogszabályok« szavak és a »közösségi engedély« szavak helyébe az »engedély« szó lép.
                                       
                                    
                                          d)
                                       
                                       
                                          A II. melléklet C. része 1. pontjának v. alpontjában a »személyszállítási szolgáltatásokra vonatkozó hozzáadottérték-adó (héa) vagy forgalmi adó« szöveg szerepel.
                                       
                                    
                                          e)
                                       
                                       
                                          A II., a III., a IV, az V. és a VI. mellékletben szereplő dokumentumokban a nemzetközi megkülönböztető jelek valamennyi listája kiegészül az »Izland (IS), Liechtenstein (FL) és Norvégia (N)« szavakkal, valamint az »1073/2009/EK rendelet« és az »autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról szóló, 2009. október 21-i 1073/2009/EK rendelet« szavak elé az »az EGT-megállapodás céljaira kiigazított(,)« szavakat kell beilleszteni.
                                       
                                    
                                          f)
                                       
                                       
                                          A VI. mellékletben szerepelő dokumentum táblázata az »IS«»FL« és »N« rövidítésekkel egészül ki.”
                                       
                                    
                        
            
                  2.
               
               
                  A 33c. pont (2121/98/EK bizottsági rendelet) és a 6. függelék szövegét el kell hagyni.
               
            2. cikk
      Az 361/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. június 12-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2014. május 16-i 88/2014 EGT vegyes bizottsági határozat (3) hatálybalépésének napján, attól függően, hogy melyik a későbbi időpont.
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. június 11-én.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 107., 2014.4.10., 39. o.
      
      
         (2)  HL L 268., 1998.10.3., 10. o.
      
      
         (*1)  Alkotmányos követelmények fennállását nem jelezték.
      
         (3)  HL L 310., 2014.10.30., 40. o.